Na temelju članka 58. stavak 1. Zakona o odgoju i obrazovanju u osnovnoj i srednjoj školi ( „Narodne novine „ broj 87/08.,86/09.,92/10.,105/10.,90/11.,16/12.,86/12.,94/13.,152/14. i 7/17.) te članka 39. i 194. Statuta Osnovne škole Stjepana Basaričeka, nakon provedene rasprave na Učiteljskom vijeću dana 14.5. 2018., Vijeću roditelja 21. 5. 2018. i Vijeću učenika 23. 5 2018., Školski odbor na sjednici održanoj 30.5.2018. godine donio je

PRAVILNIK O IZMJENAMA I DOPUNAMA PRAVILNIKA O ETIČKOM KODEKSU NEPOSREDNIH NOSITELJA ODGOJNO-OBRAZOVNE DJELATNOSTI

Članak 1.

Članak 14. mijenja se i glasi:

„U obavljanju odgojno obrazovne djelatnosti , učitelji i stručni suradnici mogu o učenicima i njihovim obiteljima prikupljati i obrađivati samo osobne podatke propisane zakonom i podzakonskim aktima, a u ostale svrhe nužne za obavljanje djelatnosti, samo uz privolu roditelja, poštujući Opću uredbu o zaštiti podataka.

Osobni podaci o učenicima i njihovim obiteljima predstavljaju profesionalnu tajnu, te su ju osobe iz stavka 1 ovog članka dužne čuvati od neovlaštenog korištenja za vrijeme i nakon prestanka rada u školi, osim u situacijama kada je to odredbama posebnih zakona propisano, odnosno u postupcima pred nadležnim tijelima. „

Članak 2.

Ovaj Pravilnik stupa na snagu osmog dana od dana objave na oglasnoj ploči škole.

KLASA: 003-05/18-01/01

URBROJ: 238/10-09-01-18-1

U Ivanić-Gradu, 30.05.2018.

 Predsjednik školskog odbora:

 Jadranko Bartolić